祖餞三山趙茂實二首  其二
作者：程公許
朝代：宋

paragraphs: 三生巖壑姿，失脚紅塵踏。
羨君得郡去，勝事踵康樂。
雲海渺無津，烟霞互開闔。
似聞石門蘚，猶带屐齒蠟。
惜哉荒遊誤，竟爲時論薄。
秉誼以事君，奚間暌與合。
矧是侯社貴，艱哉保障託。
宣室恐渴思，趣歸職獻納。
我拙念請閒，鴈蕩恣飛屩。
及君留郡齋，爲我拂塵榻。